Valamennyi református fenntartású általános iskola részére

Tárgy: Versenyfelhívás Ikt. sz.: 612/2022.

**Tisztelt Igazgató Asszony / Igazgató Úr! Tisztelt Kollégák!**

A 2022/2023-as tanévben ismételten megrendezzük a **VIII. Országos Zsoltáréneklő Versenyt** **Balatonfüreden**.

**A verseny időpontja:** 2022. október 28. /péntek/

**Nevezési határidő:** 2022. október 20. /csütörtök/

**Az egyéni verseny anyaga:**

* A kötelezően kiírt zsoltárok közül EGYET KELL VÁLASZTANI, 1 versszakkal, kotta nélkül énekelni.
* Kötelezően kiírt népdal maximum 2 versszakkal, ismétlésekkel, kotta nélkül.

**A csoportos verseny anyaga:**

* A kötelezően kiírt zsoltárok, 1-1 versszakkal kotta nélkül,
* Kötelezően kiírt népdal maximum 2 versszakkal, ismétlésekkel, kotta nélkül. A csoport létszáma 2-10 fő lehet, hangszeres kíséret nem megengedett.

**A verseny zsűrije:** a versenyzők által előadott műveket 3 tagú szakmai zsűri bírálja el.

**A választandó zsoltárok, népdalok az alábbiak:**

|  |  |  |  |  |  |  |
| --- | --- | --- | --- | --- | --- | --- |
| **Korcsoportok** | **I.** | **II.** | **III.** | **IV.** | **Alsós csoport** | **Felsős csoport** |
| **Osztályok** | **1-2.** | **3-4.** | **5-6.** | **7-8.** | **1-4.** | **5-8.** |
| **Kötelezően éneklendő zsoltárok** | **12.**: Szabadíts meg és tarts meg Uram Isten,  **VAGY**  **21**.: Örvendez, Uram, a király | **26.**: Légy ítélőm, Uram,  **VAGY**  **30.:** Dicsérlek, Uram, tégedet (az utolsó sorban ’*nyavalyámon*’ helyett: ’*inségemen*’ éneklendő**)** | **31.**: Uram, én csak tebenned bíztam,  **VAGY**  **35.**: Perelj, Uram, perlőimmel, | **40.:** Várván vártam a felséges Urat,  (5. sor: ’*kivőn’* helyett ’*kivett’*;  8. sor: ’*el felhelyeztette’* helyett *’bizton felhelyezte’*) | **19.:** Az egek beszélik,  **ÉS**  **146.:** Áldjad én lelkem az Urat, | **22.:** Én Istenem, én erős Istenem,  **ÉS**  **144.:** Áldott az Úr, ki kezemet tanítja, |
| **Kötelezően éneklendő népdalok** | Mikor én még legény voltam.. | Hatforintos nóta | Ej, haj gyöngyvirág | Ennek a gazdának | A horgosi csárda | Esik eső, de nem ázok |

A hangnemet feltétlenül igazítsuk a gyerekek hangterjedelméhez, hangmagasságához.

A népdalok meghallgathatók az alábbi linkeken:

I. kcs: <https://videotorium.hu/hu/recordings/38532/mikor-en-meg>

II. kcs.: <https://videotorium.hu/hu/recordings/38436/hatforintos-nota>

III. kcs.: <https://videotorium.hu/hu/recordings/38412/ej-haj-gyongyvirag>

IV. kcs.: <https://videotorium.hu/hu/recordings/38418/ennek-a-gazdanak>

Alsós csoport: <https://videotorium.hu/hu/recordings/38388/a-horgosi-csarda>

Felsős csoport: <https://videotorium.hu/hu/recordings/38424/esik-eso-de-nem-azok>

A részletes programot a jelentkezés beérkezése után küldjük az nevezett iskoláknak.

Isten áldása kísérje a kollégák és a diákok felkészülését!

Balatonfüred, 2022. 09. 12.

Rojtos Norbert

intézményvezető